પાંથાવાડા પી.એસ.આઇ. એલ.પી.રાણા તથા પોલિસ સ્ટાફ સાથે પેટ્રોલીંગમાં હતા. તે દરમ્યાન ગુંદરી પોલીસ ચેક પોસ્ટ ઉપર ટ્રેલર નંબર RJ.GC.4209ની વોચમાં નાકાબંધી દરમિયાન રાજસ્થાનથી આવતા વાહનો ચેકિંગ કરતા બાતમીવાળુ ટ્રેલર આવતાં તેને રોકાવી સાઇડમાં કરાવતાં તેમાં ચાલક પુરન નારાણ જાતે બલાઇ (ચમાર) રહે. મોટલાસ તા. દાતા રામગઢવાળો તેમજ મુલચંદ સીતારામ જાતે મીણા રહે.મારોઠ તા. નાવા જી.. નાગોર રાજસ્થાનવાળાને ઉતારી ટ્રકમાં ચેક કરતાં પાવડરના મીણીયાના કટ્ટામાં વિદેશી દારૂ મળી આવતાં પોલિસે આખી ટ્રકની તપાસ કરતાં ટ્રક માંથી દારુની કુલ બોટલ નંગ-૭,૪૪૦ કુલ કિમત રૂપિયા ૨૩,૬૪,૦૦૦ તથા ટ્રેલરમાં ભરેલ પાવડરના કટ્ટા નંગ-૨૬૦ તથા ટ્રેલર કિમત રૂ.૧૫,૦૦,૦૦૦ તથા મોબાઇલ નંગ-૨ કિમત રૂ.૧,૦૦૦ તથા સાધનિક કાગળો કિમત રૂપિયા કુલ કિમત રૂપિયા ૩૮,૬૫,૦૦૦નો મુદામાલ કબ્જે લીધો હતો. જો કે પોલીસની સજાગતાથી મોટી માત્રામાં દારૂનો જથ્થો ઝડપી પાડ્યો હતો અને અવાર નવાર ચેકપોસ્ટ પરથી દારૂનો જથ્થો ઝડપી પાડવામાં આવી રહ્યો છે.